Regeringens forslag til en ny isbryderordning skal nu behandles i folketinget.

Den nye organisering af isbrydning er aftalt mellem blandt andre Danske Havne, Danmarks Rederiforening og Forsvarsministeriet. Ordningen liberaliserer statsordningen og skærer omkostningerne ned fra 20 millioner kroner om året til 6 millioner. Hvis skibe forventer isproblemer, søger de på en webside kontakt med rederier, der udbyder isbrydning. Pengene til ordningen skal komme fra en vareafgift, som lægges på alle de varer, der lastes og losses i de danske erhvervshavne. Som et særligt og solidarisk element har parterne aftalt en ordning for de farvande og havne, hvor isen først skaber problemer. Det er blandt andet Limfjorden. En ny lov forventes at blive vedtaget omkring 1. december.